SIRI ออกหุ้นกู้ชัวนิรันดร์ 2.05 พันลบ. แถมวอร์แรนต์ให้นลท.ต่างชาติ
SIRI ออกหุ้นกู้ชัวนิรันดร์ 2.05 พันลบ. แถมวอร์แรนต์ให้นลท.ต่างชาติ
SIRI ออกหุ้นกู้ชัวนิรันดร์ 2.05 พันลบ. แถมวอร์แรนต์ให้นลท.ต่างชาติ
20 ต.ค. 2563

บริษัท แสนสิริ จำกัด (มหาชน) หรือ SIRI ระบุว่า ตามที่ที่ประชุมคณะกรรมการบริษัท เมื่อวันที่ 15 พฤษภาคม 2563 ได้มีมติอนุมัติเรื่องต่างๆ ซึ่งรวมถึงการออกและเสนอขายหุ้นกู้ที่ครบกำหนดไถ่ถอนเมื่อมีการเลิกบริษัท (perpetual bond) โดยเป็นการออกและเสนอขายหุ้นกู้ในวงจำกัดต่อผู้ลงทุนโดยเฉพาะเจาะจง ซึ่งมีจำนวนไม่เกิน 10 รายในรอบระยะเวลา 4 เดือนใดๆ (PP-10) โดยมีมูลค่าการเสนอขายรวมไม่เกิน 2,500 ล้านบาท
รวมทั้งที่ประชุมสามัญผู้ถือหุ้นบริษัท เมื่อวันที่ 24 กรกฎาคม 2563 ได้มีมติอนุมัติเรื่องต่างๆ ที่เกี่ยวข้องกับการเพิ่มทุนจดทะเบียนของบริษัท รวมถึงการออกและเสนอขายใบสำคัญแสดงสิทธิที่จะซื้อหุ้นสามัญเพิ่มทุน จำนวนไม่เกิน 2,500 ล้านหน่วย โดยไม่คิดมูลค่าการเสนอขายและมีอัตราการใช้สิทธิตามใบสำคัญแสดงสิทธิ 1 หน่วยใบสำคัญแสดงสิทธิ ต่อ 1 หุ้นสามัญ ที่ราคาใช้สิทธิ 1.10 บาทต่อหุ้น และมีอายุ 5 ปีนับแต่วันที่ออกใบสำคัญแสดงสิทธิ เพื่อจัดสรรให้แก่ผู้ลงทุนที่จะจองซื้อและได้รับการจัดสรรหุ้นกู้ที่ครบกำหนดไถ่ถอนเมื่อมีการเลิกบริษัท (perpetual bond) ที่บริษัทจะออกและเสนอขายโดยมีมูลค่าการเสนอขายรวมไม่เกิน 2,500 ล้านบาท ซึ่งผู้ลงทุนจะได้รับจัดสรรใบสำคัญแสดงสิทธิ 1 หน่วย ต่อการจองซื้อหุ้นกู้ 1 บาท นั้น
โดยผู้ลงทุนดังกล่าวเป็นผู้ลงทุนที่มีศักยภาพและสามารถลงทุนในบริษัทได้จริง ซึ่งได้แก่ Theatre Lane Limited ซึ่งเป็นบริษัทที่ถูกถือหุ้นร้อยละ 100 โดย partnership funds ซึ่งเป็นกองทุนประเภท Discretionary Fund (กองทุนที่ผู้จัดการกองทุนมีอำนาจบริหารและตัดสินใจเกี่ยวกับการลงทุนของกองทุน) โดยมี Argyle Street Management Limited (ASM) ซึ่งเป็นบริษัทที่ได้รับอนุญาตจากหน่วยงานกำกับดูแลหลักทรัพย์และตลาดหลักทรัพย์ของฮ่องกง (Securities and Futures Commission of Hong Kong) และสหรัฐอเมริกา (U.S. Securities and Exchange Commission) เป็นผู้จัดการกองทุน อันเป็นการเสนอขายต่อบุคคลในวงจeกัด (Private Placement) และผู้ลงทุนไม่เป็นบุคคลที่เกี่ยวโยงกัน
ทั้งนี้ตามประกาศคณะกรรมการกำกับตลาดทุนที่ ทจ. 21/2551 เรื่อง หลักเกณฑ์ในการทำรายการที่เกี่ยวโยงกัน ลงวันที่ 31สิงหาคม 2551 (รวมทั้งที่ได้มีการแก้ไขเพิ่มเติม) และประกาศคณะกรรมการตลาดหลักทรัพย์แห่งประเทศไทย เรื่อง การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน พ.ศ. 2546 ลงวันที่ 19 พฤศจิกายน 2546 (รวมทั้งที่ได้มีการแก้ไขเพิ่มเติม)
โดยใบสำคัญแสดงสิทธิที่จะซื้อหุ้นสามัญเพิ่มทุนต่อบุคคลในวงจำกัด (Private Placement) ที่ออกและเสนอขายให้กับบุคคลดังกล่าวจะไม่ได้เข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย (“ตลาดหลักทรัพย์ฯ”) และไม่เป็นการเสนอขายหลักทรัพย์ที่ออกใหม่ในราคาต่ำกว่าร้อยละ 90 ของราคาตลาด โดยราคาตลาด หมายถึง ราคาถัวเฉลี่ยถ่วงน้ำหนักของหุ้นสามัญของบริษัทในตลาดหลักทรัพย์ฯ ย้อนหลัง 15 วันทำการติดต่อกันก่อนวันที่คณะกรรมการบริษัทมีมติเสนอวาระต่อที่ประชุมผู้ถือหุ้นเพื่อขออนุมัติให้บริษัทเสนอขายใบสำคัญแสดงสิทธิดังกล่าว (ระหว่างวันที่ 21 เมษายน 2563 ถึงวันที่ 14 พฤษภาคม 2563 –ข้อมูลจาก www.set.or.th) ซึ่งเท่ากับ 0.71 บาท ต่อหุ้น
ทั้งนี้ในวันที่ 20 – 21 ตุลาคม 2563 บริษัทจะเสนอขาย (ก) หุ้นกู้ที่มีชื่อเฉพาะว่า “Subordinated Perpetual Debentures of Sansiri Public Company Limited No. 2/2563 Payable Upon Dissolution with the Issuer’s Right to Early Redemption and Unconditional Interest Deferral” โดยเป็นการออกและเสนอขายหุ้นกู้ในวงจำกัดต่อผู้ลงทุนโดยเฉพาะเจาะจง จำนวน 2,050 ล้านหน่วย โดยมีมูลค่าการเสนอขายรวม 2,050 ล้านบาท
รวมทั้ง (ข) ใบสำคัญแสดงสิทธิที่จะซื้อหุ้นสามัญเพิ่มทุน จำนวน 2,050 ล้านหน่วย โดยไม่คิดมูลค่าการเสนอขาย ให้แก่ Theatre Lane Limited ซึ่งเป็นนักลงทุนที่มีศักยภาพ และสามารถลงทุนในบริษัทได้จริงและถูกถือหุ้น ร้อยละ 100 โดย partnership funds ซึ่งเป็นกองทุนประเภท Discretionary Fund (กองทุนที่ผู้จัดการกองทุนมีอำนาจบริหารและตัดสินใจเกี่ยวกับการลงทุนของกองทุน) โดยมี Argyle Street Management Limited (ASM) ซึ่งเป็นบริษัทที่ได้รับอนุญาตจากหน่วยงานกำกับดูแลหลักทรัพย์และตลาดหลักทรัพย์ของฮ่องกง (Securities and Futures Commission of Hong Kong) และสหรัฐอเมริกา (U.S. Securities and Exchange Commission) เป็นผู้จัดการกองทุน อันเป็นการเสนอขายต่อบุคคลในวงจำกัด (Private Placement)
ในการนี้บริษัทถือว่าได้รับอนุญาตให้เสนอขายใบสำคัญแสดงสิทธิที่จะซื้อหุ้นที่ออกใหม่และหุ้นที่ออกใหม่เพื่อรองรับใบสำคัญแสดงสิทธิต่อบุคคลในวงจำกัด (Private Placement) โดยกำหนดราคาเสนอขายที่ชัดเจน ตามประกาศคณะกรรมการกำกับตลาดทุนที่ ทจ. 72/2558เรื่อง การอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจำกัด ลงวันที่ 28 ตุลาคม 2558(รวมทั้งที่ได้มีการแก้ไขเพิ่มเติม) จากสำนักงานคณะกรรมการกำกับหลักทรัพย์และตลาดหลักทรัพย์แล้ว เมื่อวันที่ 8 สิงหาคม 2563